
Tisztelt Képviselő-testület!

A Magyarország helyi önkormányzatiról szóló 2011. évi CLXXXIX. törvénynek a polgármesteri és vármegyei közgyűlési elnöki javadalmazás korlátozásával összefüggő módosításáról szóló 2026. évi XXV. törvény módosította a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) polgármesteri és alpolgármesteri illetményre, tiszteletdíjra, valamint költségtérítésre vonatkozó rendelkezéseit 2026. július 1-jei hatállyal. 

A módosítás lényege egyrészt, hogy a polgármesteri illetmények és tiszteletdíjak számításánál már nem a tárgyévet megelőző, hanem a 2024. évnek a január első napjától december utolsó napjáig tartó időszakára vonatkozó, a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél teljes munkaidőben alkalmazásban állók bruttó átlagkeresetére vonatkozóan a nemzetgazdasági átlagkeresetet kell alapul venni.
A módosítás másik, a polgármestereket és alpolgármestereket érintő része, hogy megszűnt a költségtérítés, mely a polgármesteri / alpolgármesteri illetmény / tiszteletdíj 15 %-a volt. 

E változás átvezetése érdekében szükséges intézkedést tenni. A polgármesteri illetmény, tiszteletdíj megállapítása 2025. december 23. óta a jegyző feladata, az alpolgármesteri illetmények, tiszteletdíjak megállapítása viszont a Képviselő-testület hatásköre, így a költségtérítés megszüntetése okán erről a Képviselő-testületnek szükséges döntést hoznia. 

Az alpolgármester tiszteletdíja alpolgármesteri tisztsége keletkezése, 2024. október 9. óta változatlan:

SZENTBÉKKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

25/2024. (X. 09.) HATÁROZATA

Az alpolgármester tiszteletdíjának megállapításáról

Szentbékkálla Község Önkormányzata Képviselő-testülete Sárvári Nikolett, társadalmi megbízatású alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 80. § (2) bekezdése alapján megválasztása napjától - 2024. október 9. - havi bruttó 156.522.- Ft-ban állapítja meg. 

Az alpolgármester az Mötv. 80. § (3) bekezdése alapján havonta 23.478 Ft - tiszteletdíja 15 %-ának megfelelő - összegű költségtérítésre jogosult. 

A Képviselő-testület felkéri a polgármestert, hogy intézkedjen az alpolgármester járandóságai havi rendszerességgel történő kifizetése iránt.

Felelős: Istváni Tamás, polgármester

Határidő: azonnal.

Amennyiben a Képviselő-testület a magasabb szintű szabályozás okán kötelezőn kívül más változtatást nem kíván eszközölni, úgy az alpolgármester tiszteletdíjának összege változatlan marad, viszont költségtérítés nem kerül a részére megállapításra. 

Az Mötv. 80.§ (2) bekezdése alapján a társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.
A társadalmi megbízatású polgármester tiszteletdíja havi bruttó 500. 500 Ft lenne. 


Határozati javaslat:

SZENTBÉKKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

……./2026. (….) HATÁROZATA

Az alpolgármester tiszteletdíjának megállapításáról
Szentbékkálla Község Önkormányzata Képviselő-testülete Sárvári Nikolett társadalmi megbízatású alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 80. § (2) bekezdése alapján 2026. július 1. napjától havi bruttó 156.522 Ft-ban állapítja meg. 

A Képviselő-testület felkéri a polgármestert, hogy intézkedjen az alpolgármester tiszteletdíja havi rendszerességgel történő kifizetése iránt.
Felelős: Istvándi Tamás, polgármester

Határidő: azonnal
